Domo ni Parofisai mai na Lotu i Kavitu
31 October, 2016, 11:37 am
Update: 11:37AM ESA koto oqo era na i kuri ni i tukutuku ni Domo ni Parofisai mai na Lotu i Kavitu ni Lesu Vakarua Mai, ni wiliwili sara yani.
�O koya sa kaya e rau sa tu vata kaya, e kilikili kaya me ia na i valavala sa vaka na nona i valavala.� 1 Joni 2:6.
Oqo e dua na lawa vinaka. Ko Jisu beka e na rawa ni salavata kei au e na sara i yaloyalo? E na kunei au beka ko Koya me�u vakayacora na ka oqo?
Kevaka au sa vakayacora na ka oqo e na marautaka li ko Jisu? Me da dau salavata kei Jisu e na noda bula kecega. Cakacaka vata kei Jisu ena veika kecega.
�Me rau lako vata li e lewe rua, kevaka e rau sa sega ni yalo vata.� Emosi 3:3.
Qarauna na veika ko wilika
4. O cei e vu mai vua na lasu kece?
�A tamamudou na tevoro, ia dou sa via kitaka na gagadre ca ni tamamudou.
Ko koya na dau veivakamatei mai na i vakatekivu a sa sega ni vakabauta na ka dina, ni sa sega vei koya na dina.
Ni sa vosa lasu ko koya, sa vosataka na ka sa tu vua, ni sa dau lasulasu ko koya, ka ni sa vu ni ka oqo.�
Joni 8:44.
E vuqa na i talanoa ni ka ca e volai tu e na vei pepa kei na veivola ka tabaki tu e daidai. Vuqa vei ira nai talanoa oqo era ka alsutaki. Era vakasama ni vuqa na tamata ca.
Era sinai tu e na vei labalabati valavala e ca, lasu kei na veika vakasisila.
Ko koya na tevoro e tamadra na vei lasu kecega.
E tekivuna ko koya. Ko ira kece era lomana na veika oqo era tiko e na dua na loma ni bai rerevaki.
Ko ira kecega era lomana na lasu, kei na veika ca kecega e na sega ni yaco ki lomalagi.
�Sa kalougata na tamata era sa sava na nodra i sulu, me kania vakaitaukei na kau ni bula, me ra curu ena matamata ni koro, kina loma ni koro.
Sa tu e taudaku ko ira na dau yalewa, kei ira na daulaba, kei ira kece era sa vinakata na lasu ka kitaka tiko.� Vakatakila 22: 14, 15.
Na vei vola ni talanoa era vukica na bula me ka e sega ni dina.
Ko ira era wilika era bula tu ena dua na vuravura i valavala ca ni tatadra. Vuqa na vakasama ca era curu mai.
Ni ra tu nai vola vivinaka me ra wilika era besetaka.
Era kunea ni dredre me ra wilika na i Vola Tabu.
Vuqa na matavuvale sa dodonu me ra vakama na vei vola ka sinai tu kina. (Wilika na i talanoa e na Cakacaka 19:18,19).
E cala talega me da rogoca na reitio na mataqali talanoa vakaoqo. vei ira ka tu vei ira na retio yaloyalo e ca cake sara me ra sarava na mataqali talanoa vata vakaoqo.
5. Na mataqali sere vakacava e dodonu meda vakarogoca?
�Dou vei vakatavulici vakai kemudou ena same kei an sere, kei na meke vakayalo, dou sere tiko vua na Kalou.� Kolosa 3:16.
Sa noqu masu me vukei keda na Kalou ena noda wilika, vakabauta ka muria na nona vosa.
Ena qai tomani tale yani.
fij_Latn knc_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn